147 



denne i den inderste Del af Strømfjordens nordre Arm, tæt ved 

 Overbærestedet Ilivdliarsuk, var 3.12 pCt., var den i Arfersiorfik, 

 i Nærheden af Overbærestedet Itivdliarsuk, kun 0.75 pCt. Ved, 

 Sarfarsuk, i Arfersiorfiks vestlige Del, er et Strømsted, der frem- 

 byder store Vanskeligheder for Passagen, men ellers ere begge 

 de omtalte Fjorde lette at berejse, da der mange Steder findes 

 gode Teltpladser. løvrigt vil et Blik paa Kaartet vise Fjordenes 

 og Yderlandets Form og Dimensioner, samt hvilke større Søer 

 og Elve der findes i denne Del af Landet. 



Ligesom i Sommeren 1878 have vi iaar overalt paa vor 

 Kejse mødt den største Forekommenhed og Velvilje hos Ilan- 

 delens Embedsmænd og fîetjente, der altid søgte at være Ex- 

 peditionen behjælpelige med at skaffe Folk og Baade, og i det 

 hele laget gjorde alt, hvad der stod i deres Magt, for at bidrage 

 til vore Arbejders hurtige Fremme. 



De Klager, der af Kejsende saa ofte have lydt over Grøn- 

 lændernes Ulyst til at følge dem paa deres Expeditioner, kan jeg 

 nu, efter i i Aar at have havt at gjøre med dem, ikke give 

 min fulde Samstemning. Ganske vist kan man som oftest have 

 nogen Ulejlighed med al overtale dem til at indlade sig paa 

 anslrængende og farefulde Rejser, hvis Nytte de ikke kunne 

 øjne; men ved en fornuftig Behandling har jeg saa godt som 

 altid fundet dem villige, og deres Higen efter al se noget nyt 

 og lære deres Land at kjende er i og for sig allerede en mægtig 

 Drivfjeder for dem til at følge med og bringer dem til at glemme 

 Længslen efter deres Hjem og Slægt, hvoraf enhver Grønlænder 

 i høj Grad er besjælet. 



10' 



